**ROMÂNIA**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**HOTĂRÂREA NR. 103**

**din 27 iulie 2023**

**privind aprobarea deplasării unei delegaţii a municipiului Câmpulung**

**Moldovenesc la Karmiel - Israel, în perioada 30 iulie - 05 august 2023, în**

**vederea participării la Festivalul de Dans din Karmiel**

Consiliul Local al municipiului Câmpulung Moldovenesc, întrunit în ședința ordinară din data de 27 iulie 2023;

Având în vedere:

 -Referatul de aprobare al primarului municipiului Câmpulung Moldovenesc, înregistrat la nr. 25579 din 10.07.2023;

 -Raportul Direcției economice din cadrul primăriei municipiului Câmpulung Moldovenesc, înregistrat la nr. 25580 din 10.07.2023;

 -Raportul Compartimentului juridic din cadrul primăriei municipiului Câmpulung Moldovenesc, înregistrat la nr. 25581 din 10.07.2023;

 -Raportul CNIPT din cadrul primăriei municipiului Câmpulung Moldovenesc, înregistrat la nr. 25582 din 10.07.2023;

 -Avizul Comisiei de specialitate a Consiliului Local;

 -Prevederile Hotărârii Consiliului Local al municipiului Câmpulung Moldovenesc, nr. 44/26.04.2018, privind aprobarea Înțelegerii de cooperare între municipiul Câmpulung Moldovenesc, județul Suceava din România și Orașul Karmiel din Israel;

 -Invitația din partea primarului orașului Karmiel-Israel, înregistrată la nr.25381/07.07.2023;

 -Art. 1 lit. a), c) și e), art. 3 alin. (1) și art. 11, alin. (3) din Hotărârea Guvernului nr. 518/1995 privind unele drepturi şi obligaţii ale personalului român trimis în străinătate pentru îndeplinirea unor misiuni cu caracter temporar, cu modificările şi completările ulterioare;

 -Prevederile Cap. II, pct.9 lit. d), din anexa nr. 2 la Legea nr. 273/2006 privind finanțele publice locale, cu modificările și completările ulterioare;

În temeiul art. 129 alin. (2) lit. e), art. 139 alin (1), art. 140 alin. (1) și art. 196 alin. (1) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare,

**HOTĂRĂȘTE:**

 **Art.1.**(1)Se aprobă deplasarea unei delegații a municipiului Câmpulung Moldovenesc la Karmiel-Israel, în perioada 30 iulie – 05 august 2023, în vederea participării la Festivalul de Dans din Karmiel.

 (2)Delegația municipiului Câmpulung Moldovenesc, este formată dintr-un număr de 6 persoane, după cum urmează:

 - Mihăiță Negură - Primarul municipiului

 - Bogdan Stamatin – Manager Muzeul Arta Lemnului

 - Maria Ulian - Muzeograf

 - Nicoleta Boguș - Manager Biblioteca Municipală

 - Ana-Maria Ispir- Bibliotecar

 - Bogdan Lechovolea - Inspector

 **Art.2.**Se aprobă alocarea din bugetul municipiului Câmpulung Moldovenesc a sumei de 24000 lei, reprezentând cheltuieli cu deplasarea(transport, cazare și diurnă)în sumă de 22000 lei și cheltuieli de protocol în sumă de 2000 lei din capitolele 67.02/67.10- „Cultură, recreere și religie” , 87.02„Turism” și 51.02. „Autorități executive”.

 **Art.3.**Primarul municipiului Câmpulung Moldovenesc, prin aparatul de specialitate, Muzeul Arta Lemnului și Biblioteca Municipală vor aduce la îndeplinire prevederile prezentei hotărâri.

|  |  |  |
| --- | --- | --- |
| **PREŞEDINTE DE ŞEDINŢǍ,** **Flutur Florica** |  | **Contrasemnează:****SECRETAR GENERAL****AL MUNICIPIULUI****Erhan Rodica** |